**Frunza**

*Ioan Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adio, pică frunza...și rândunelele au plecat...

Dar Toamna, ca o doamnă, doar una a lăsat

Singură pe-un ram in amurg de seară,

Ca soarta - un bătrân, pe banca de la țară...

Vântul suflă tare, cu intenții de infam,

Să smulgă amintirea Verii de pe ram,

Ramul să-l usuce, să-l rupă și să-l ducă...

Să n-ajungă, cândva, pentru bătrân, măciucă!

Și Brumei îi va spune, ca să-i fie deasă,

Chiar de nu rămâne nici iarbă pentru Coasă,

Frunza să pălească și să ruginească,

Schimbând legea Verii cu una mai „domnească”.

Dar Toamna, ca o doamnă, cu al verii parfum,

Trecând din nou pe stradă,

Pe lângă banca bătrânului din drum,

Îngăduie frunzei timpul să nu cadă,

Nici măcar astăzi, nici măcar acum!